open-index/open-wikipedia-markdown huggingface dataset:
GeForce 10 series

[thumb|''NVIDIA GTX 1070'' [videokarte]]
***GeForce 10 Series*** ir *[[Nvidia]]* grafisko procesoru saime, ko izmanto galddatoros un klēpjdatoros. *GeForce 10* saimes mikroshēmas balstītas uz jauno *Pascal* arhitektūru, kas nosaukta par godu franču matemātiķim, fiziķim un filozofam Blēzam Paskālam.

Pirmie divi modeļi, *GeForce GTX 1080* un *GeForce GTX 1070*, prezentēti 2016. gada maija sākumā. To tirdzniecība sākās 2016. gada 27. maijā un 10. jūnijā. Salīdzinot ar iepriekšējo mikroarhitektūru *Maxwell*, veiktspējas pieaugums datorspēlēs un programmās bija aptuveni 40 %.

Papildus veiktspējas uzlabojumiem *Pascal* arhitektūra ieviesa arī vairākas jaunas tehnoloģijas. Viens no nozīmīgākajiem jauninājumiem bija pāreja uz 16 nm FinFET tranzistoru struktūru, kas ļāva ievērojami palielināt energoefektivitāti un samazināt siltuma izkliedi, vienlaikus sasniedzot augstākas taktsfrekvences. *GeForce 10* sērijas GPU izmantoja arī uzlabotu atmiņas apakšsistēmu — daļai modeļu integrēja GDDR5X atmiņu ar būtiski augstāku datu pārraides ātrumu, kas paaugstināja kopējo joslas platumu un sniegumu augstas izšķirtspējas grafikas uzdevumos.

Arhitektūras līmenī *Pascal* nodrošināja efektīvāku paralēlo skaitļošanu, pateicoties optimizētiem CUDA kodoliem un uzlabotai komandu plūsmas vadībai. Šīs izmaiņas paaugstināja veiktspēju gan tradicionālajā grafikas renderēšanā, gan GPGPU (*General-Purpose computing on Graphics Processing Units*) lietojumos, kas ietver mašīnmācīšanos, simulācijas un zinātniskus aprēķinus. *Pascal* GPU ieviesa arī ātrdarbīgu FP16 (pusprecizitātes peldošā komata) skaitļošanas atbalstu, kas īpaši noderēja lietojumos, kur svarīgāka ir skaitļošanas jauda, nevis maksimāla precizitāte.

Tāpat ieviesta uzlabota dinamiskā enerģijas pārvaldība — GPU spēja automātiski pielāgot taktsfrekvences un spriegumu atkarībā no slodzes, nodrošinot optimālu veiktspēju, nepārsniedzot termiskos ierobežojumus. Saliktās tehnoloģiskās izmaiņas padarīja *GeForce 10* sēriju par vienu no būtiskākajiem pavērsieniem *Nvidia* patērētāju līmeņa grafisko procesoru attīstībā.

## Atsauces

## Ārējās saites
Evelīna Otto

**Evelīna Otto** (dzimusi  Rīgā) ir latviešu basketboliste, spēlē spēka uzbrucējas un centra pozīcijā. Bijusi visu vecumu Latvijas jaunatnes basketbola izlašu dalībniece, ir pieaugušo Latvijas izlases spēlētāja. 2026. gadā E. Otto pārstāv Jūtas Universitātes komandu ASV NCAA čempionātā.

Jaunatnes basketbolā trenēties sākusi Ventspilī, pārstāvējusi tās komandu LJBL, bet pēc tam turpinājusi spēlēt Basketbola skolas "Rīga" sistēmas komandās "Centrs" un TTP.

2022.—2023. gada sezonā debitēja pieaugušo basketbolā, ar RSU komandu izcīnot bronzas medaļu Baltijas Basketbola līgā un sudrabu Latvijas čempionātā. 2023.—2024. gada sezonā pārstāvēja Latvijas vadošo komandu Rīgas TTT, kuras sastāvā kļuva par Baltijas un Latvijas čempioni. Pēc tam pārstāvēja vidusskolas komandu ASV Kolorādo štatā *Denver East HS.*

2025. gada rudenī E. Otto uzsāka studijas Jūtas Universitātes komandā, kuras basketbola komandu pārstāv NCAA čempionātā.

Spēlējusi Latvijas U-16, U-18 un U-20 izlasēs Eiropas čempionātos. 2025. gada vasarā debitējusi pieaugušo Latvijas izlases sastāvā.

E. Otto atveido vienu no galvenajām varonēm — basketbolisti Skaidrīti Smildziņu-Budovsku 2025. gada Dzintara Dreiberga filmā "Tīklā. TTT leģendas dzimšana". Par lomu viņa tika izvirzīta Lielā Kristapa balvai, kā pretendente uz Labākās otrā plāna aktrises lomu.

## Atsauces

## Ārējās saites
Ngazidža

**Ngazidža** () jeb **Grandkomora** () ir lielākā un apdzīvotākā no Komoru arhipelāga salām. Administratīvi tā ir autonoma sala Komoru Savienībā. Lielākā apdzīvotā vieta un administratīvais centrs ir valsts galvaspilsēta Moroni salas dienvidrietumos. Salas iedzīvotāji ir komorieši, kas ikdienā runā komoriešu valodas varietātē šingazidžā.

## Ģeogrāfija

Sala atrodas Mozambikas šaurumā Komoru arhipelāga ziemeļrietumos 300 km no Āfrikas krasta. Sala 77 km gara un līdz 27 km plata, vulkāniskas izcelsmes, ģeoloģiski jaunākā no arhipelāga salām, to veido divu vulkānu masīvi; augstākais kalns ir Kartalas vulkāns 2361 m vjl salas dienviddaļā. Ziemeļdaļā akmeņains līdzenums. Lauksaimniecība salā apgrūtināta galvenokārt saldūdens avotu trūkuma dēļ. Kartalas vulkāna apkārtnē izveidots nacionālais parks 262 km² platībā.

## Vēsture

Vairākus gadsimtus sala bija sadalīta sultanātos, tostarp Bambao, Icandra, Micamihuli, Mbadžini, Hambū, Vašili, Hamahame, Mbvankū, Mbude un Domba. 1886. gadā Nzvani valdnieks sultāns Saīds Ali bin Saīds Omārs pasludināja "Ngazidžas valsti", uzurpējot pārējos sultanātus un pieņemot Francijas protektorātu pār salu. 1893. gadā sultāns Saīds Ali tika nosūtīts trimdā uz Reinjonas salu. 1908. gadā Francija anektēja salu, un sultanāti tika likvidēti. 1975. gadā Ngazidža, Nzvani un Mvali pasludināja neatkarību kā Komoru valsts.

1997. gadā Komoru salu valsts sāka sabrukt, jo atdalījās Nzvani un Mvali. Ngazidža kļuva par vienīgo salu federālajā kontrolē. Tomēr līdz 2002. gadam tika pieņemta jauna konstitūcija, piešķirot salām plašu autonomiju un saglabājot valsts vienotību.

## Atsauces

## Ārējās saites
Kamila Rasta

**Kamila Rasta** (; dzimusi  Vetro) ir Šveices kalnu slēpotāja, kas specializējas slalomā un milzu slalomā. Viņa ir  sudraba medaļas ieguvēja un 2025. gada pasaules čempione slalomā un vairāku Pasaules kausa posmu uzvarētāja.

## Karjera
Pasaules kausā K. Rasta debitēja  Zeldenē milzu slalomā, pirmajā braucienā ieņēma 32. vietu un otrajam braucienam nekvalificējās. Pirmos punktus Pasaules kausa ieskaitē ieguva  Kronplacā, Itālijā, ieņemot 9. vietu milzu slalomā. 2017. gada Pasaules čempionātā junioriem Orē izcīnīja zelta medaļu slalomā. Tajā pašā gadā pirmo reizi piedalījās arī Pasaules čempionātā pieaugušajiem Sanktmoricā. Milzu slalomā ieņēma 28. vietu, startēja arī paralēlajās komandu sacensībās, kur Šveice iekļuva pusfinālā un ieguva 4. vietu.

2019. gada Pasaules čempionātā junioriem izcīnīja sudraba godalgu milzu slalomā. 2019. gada martā piedzīvoja kritienu, viņai tika konstatēts krustenisko saišu plīsums un bija spiesta izlaist visu nākamo sezonu. Viņa piedalījās  Pekinā, slalomā ieguva 7. vietu, bet milzu slalomā ierindojās 16. vietā.

 Gurglā, Austrijā, ieņemot trešo vietu slalomā, pirmo reizi izcīnīja vietu uz pjedestāla Pasaules kausa posmā. Tā paša gada 1. decembrī Kilingtonā, ASV, slalomā izcīnīja savu pirmo uzvaru.  uzvarēja arī Flahavas slalomā. 
2025. gada Pasaules čempionātā viņa izcīnīja zelta medaļu slalomā. 2024.—2025. gada Pasaules kausa kopvērtējumā ieguva 3. vietu slaloma ieskaitē.

 izcīnīja sudraba medaļu slalomā, piekāpjoties tikai Mikeilai Šifrinai.

## Rezultāti

### Olimpiskās spēles

### Pasaules čempionāts

## Atsauces

## Ārējās saites

*
Jodkrantes luterāņu baznīca

{
  "type": "ExternalData",
  "service": "geoshape",
  "ids": "Q11746067"
}

**Jodkrantes luterāņu baznīca** () ir 1885. gadā uzcelts Lietuvas evaņģēliski luteriskās baznīcas dievnams, kas atrodas Lietuvas rietumos, Kuršu kāpā, Neringas pilsētas Jodkrantes daļā. Baznīca ir reģiona nozīmes Lietuvas valsts kultūras piemineklis (unikālais kods — 16009). Baznīcu izmanto arī katoļu draudze.

Pirmā koka baznīca tika uzcelta no 1770. līdz 1780. gadam. 1878. gada Jāņos baznīcu iznīcināja ugunsgrēks. 1885. gadā pēc ievērojamā vācu arhitekta Frīdriha Augusta Štīlera (*Friedrich August Stüler*, 1800-1865) projekta tika uzcelta jauna ķieģeļu baznīca. Vēl 18. gadsimtā lielākā daļa draudzes locekļu bija kursenieki vai lietuvieši, tāpēc dievkalpojumi notika lietuviski, tomēr 1920. gadā to bija tikai 50 no 367 iedzīvotājiem. Pēc Otrā pasaules kara baznīca tika slēgta. 1976. gadā pamesto baznīcu atjaunoja, bet telpās ierīkoja miniatūru muzeju. 1988. gadā baznīca atgriezta luterāņiem, bet kopš 1989. gada to īrē katoļi.

## Galerija

Die Gartenlaube (1888) b 293.jpg
Evangelical Lutheran Church in Juodkrantė 01.jpg
Evangelical-Lutheran Church in Juodkrante1.JPG
Evangelische Kirche von Juodkrantė (Schwarzort).jpg


## Ārējās saites

* Ieraksts Lietuvas kultūras vērtību reģistrā
Ichaks Ben Cvi

**Ichaks Ben Cvi** (, dzimis kā **Ichaks Šimšelevičs**, , miris ) bija Izraēlas politiķis un vēsturnieks, otrs Izraēlas prezidents un viens no Izraēlas valsts dibinātājiem.

Dzimis Poltavā (tolaik Krievijas impērijā) ebreju ģimenē, Ichaks jau jaunībā kļuva par cionistu kustības aktīvu dalībnieku. 1907. gadā pārcēlās uz Palestīnu, kur kļuva par vienu no *Poale Zion* kustības līderiem, sadarbojoties ar Dāvidu Ben Gurionu. 1917. gadā viņš kļuva par ebreju sabiedriskās organizācijas *Histadrut* biedru, un vēlāk strādāja par tās sekretāru.

1920. gadā Ben Cvi kļuva par Izraēlas Ebreju aģentūras locekli un veicināja ebreju iebraukšanu Palestīnā. Pēc Otrā pasaules kara viņš kļuva par vienu no ebreju valsts dibināšanas iniciatoriem. 1952. gadā kļuva par Izraēlas prezidentu, pildot pienākumus līdz 1963. gadam.

Ichaks Ben Cvi bija arī ievērojams vēsturnieks, kas pēta ebreju vēsturi un kultūru, kā arī viens no pirmiem, kas pievērsās Palestīnas arābu kultūrai un vēsturei. Viņš arī palīdzēja izveidot Izraēlas Valsts arhīvu un bija aktīvs sabiedriskais darbinieks.

## Ārējās saites
Alfrēds Verners

**Alfrēds Verners** () var būt:

* Alfrēds Verners (ķīmiķis);
* Alfrēds Verners (sportists).

## Skatīt arī
* Alfrēds Vēgeners
FK Transinvest (sievietes)

**FK "Transinvest"** () ir 2024. gadā dibināts Lietuvas futbola klubs no Galines.

Šobrīd spēlē Lietuvas sieviešu futbola A līgas čempionātā.

## Sasniegumi
;  **Lietuvas sieviešu futbola A līga:**
* **Čempioni (0)** :

## Sezonas

## Sastāvs 2025
: ''Atjaunots .

## Atsauces

## Ārējās saites
* Oficiālā mājas lapa 
* lietuvosfutbolas.lt
1968. gada Eirovīzijas dziesmu konkurss

**1968. gada Eirovīzijas Dziesmu konkurss** bija trīspadsmitais Eirovīzijas dziesmu konkurss, kas notika 1968. gada 6. aprīlī. Konkursā pirmo reizi uzvarēja Spānija ar dziedātāju Massiel, kura izpildīja dziesmu "La La La". 

## Formāts
Šis bija pirmais Eirovīzijas dziesmu konkurss, kas tika pārraidīts krāsu televīzijas formātā. Šādā formāta, konkurss tika pārraidīts Francijā, Vācija, Nīderlandē, Norvēģijā, Šveicē un Lielbritānijā.

## Dalībvalstis
Alfrēds Verners (ķīmiķis)

**Alfrēds Verners** (; dzimis , miris ) bija Šveices ķīmiķis, kurš tiek uzskatīts par komplekso savienojumu ķīmijas — mūsdienu neorganiskās ķīmijas nozīmīgas apakšnozares — pamatlicēju. Strādājot Cīrihes Universitātē, viņš izveidoja komplekso savienojumu teorijas pamatus, ieviešot koordinācijas skaitļa jēdzienu, atšķirot primāro un sekundāro vērtību un parādot, ka ligandu telpiskā izvietojuma un metāla jona koordinācijas skaitļa kombinācija nosaka savienojumu struktūru un īpašības. Verners ierosināja arī pārejas metālu kompleksu oktaedrisko uzbūvi, tādējādi radikāli mainot priekšstatus par neorganisko vielu struktūru. Par viņa darbu pie atomu sasaistīšanās molekulās, ar kuru viņš ir devis jaunu skatījumu uz agrākajiem pētījumiem un pavēris jaunas pētniecības jomas, īpaši neorganiskajā ķīmijā, Verners 1913. gadā saņēma Nobela prēmiju ķīmijā, kļūstot par pirmo šīs balvas laureātu no Šveices un vienu no centrālajām figūrām modernās komplekso savienojumu ķīmijas izveidē.

## Atsauces

## Ārējās saites
Spārni (koris)

**Koris "Spārni"** ir Siguldas novada Kultūras centra jauktais koris, kas dibināts 1991. gadā. Kopš kora dibināšanas tā mākslinieciskā vadītāja un galvenā diriģente ir Līga Ādamsone.

## Vēsture
Jauktais koris “Spārni” izveidojies no 1980. gadu beigās diriģentes Baibas Danovskas dibinātā jauniešu kora "Mārtiņbērni". Kopš dibināšanas koris aktīvi piedalās Latvijas un starptautiskajā koru dzīvē.

Kolektīvs regulāri piedalījies Vispārējos latviešu Dziesmu un Deju svētkos, Ziemeļvalstu dziesmu svētkos un Pasaules koru olimpiādē. Koris koncertējis arī ārpus Latvijas, uzstājoties Austrijā, Vācijā, Zviedrijā, Somijā, Lietuvā, Ungārijā un Polijā.

Kormeistars ir Valters Veckaktiņš.

## Dalība nozīmīgos pasākumos
* Vispārējie latviešu Dziesmu un Deju svētki
* Ziemeļvalstu dziesmu svētki
* Pasaules koru olimpiāde

## Skatīt arī
* Siguldas novads

## Atsauces
Parastā pūslene

**Parastā pūslene** (*Utricularia vulgaris*) ir pūsleņu suga, kura ir plaši sastopama Eirāzijā, tostarp diezgan bieži visā Latvijā, un Ziemeļamerikā.

Latvijas teritorijā dažāda lieluma monodominantas grupas aug stāvošos ūdensbaseinos un purvu lāmās.

## Atsauces
Gaļas cirvis

thumb|Mūsdienīgs ar koka rokturi aprīkots gaļas cirvis
**Gaļas cirvis** ir liels nazis, kas pēc formas var atšķirties, bet parasti atgādina taisnstūrveida tomahauku. To galvenokārt izmanto kā virtuves vai miesnieka nazi, un tas galvenokārt ir paredzēts lielu mīkstu kaulu gabalu sadalīšanai un biezu gaļas gabalu pārgriešanai. Naža plato pusi var izmantot arī sasmalcināšanai ēdiena gatavošanā (piemēram, ķiploku), kā arī sasmalcinātu ēdienu savākšanai.

## Ārējās saites
Tulču pilskalns

**Tulču pilskalns** ir pilskalns, kas atrodas Dienvidkurzemes novada Embūtes pagasta galējos ziemeļos, Kojas upes labajā krastā. Pilskalna datējums — vēlais dzelzs laikmets.

## Ārējās saites
* Tulču pilskalns
Nikolajs Kūlainis

**Nikolajs Kūlainis** (1901. gada 17. marts — 1975. gada 15. marts) bija latviešu gleznotājs, kurš specializējās pilsētas ainavu un īpaši Rīgas nakts skatu attēlošanā. Viņš izstrādāja paņēmienu sistēmu mākslīgā apgaismojuma atveidei un ieņēma redzamu vietu 20. gadsimta latviešu glezniecībā. Kūlainis bija viens no mākslinieku apvienības **“**Radigars**”** veidotājiem un aktīvi darbojās vairākās profesionālajās mākslinieku organizācijās.

## Agrīnā dzīve
Nikolajs Kūlainis dzimis 1901. gada 17. martā Rīgā. Pirmā pasaules kara laikā kopā ar ģimeni devās bēgļu gaitās uz Maskavu, bet 1919. gadā atgriezās Latvijā.

No 1924. līdz 1931. gadam viņš mācījās Latvijas Mākslas akadēmijā, sākotnēji Jāņa Roberta Tillberga vadītajā Figurālās glezniecības meistardarbnīcā. Studijas nepabeidza — pēc tam, kad kopā ar Jēkabu Strazdiņu bija izveidojis plakātu, kas kritizēja akadēmijas sociālo nevienlīdzību pret trūcīgajiem audzēkņiem, pēc kā no meistardarbnīcas tika izslēgts un akadēmiju pameta.

## Karjera
[thumb|Mākslinieku apvienība "Radigars". Dalībnieki [Žanis Sūniņš, Voldemārs Vimba, Jēkabs Alfrēds Strazdiņš, Nikolajs Kūlainis, A.Eihe, Pauls Pāvils Štelmahers, Arnolds Vilkins un Kārlis Augusts Vidiņš 1930. gada janvārī Rīgā.]]
Kūlainis izstādēs piedalījās kopš 1929. gada. Viņš bija viens no mākslinieku apvienības “Radigars” (dibināta 1927. gadā) iniciatoriem un vadītājiem. Apvienība apvienoja jaunos akadēmijas audzēkņus un rīkoja izstādes arī nestandarta vidēs, tostarp brīvā dabā.

1930. gadu otrajā pusē Kūlainis kļuva pazīstams ar saviem Rīgas nakts skatiem, kas tolaik piesaistīja plašu uzmanību un saglabā popularitāti kolekcionāru vidū. Viņš pievērsās pilsētas ainavai, izceļot gaismu un ēnu kontrastus, ielu apgaismojumu un mitrās bruģa virsmas atspīdumus. Šī tematika kļuva par viņa radošās identitātes pamatu.

No 1936. gada Kūlainis darbojās Latvijas tēlojošo mākslinieku biedrībā, bet no 1939. gada — mākslinieku apvienībā “Rosme”. Kopš 1944. gada viņš bija Latvijas PSR Mākslinieku savienības biedrs.

Pēc Otrā pasaules kara republikas lielajās izstādēs viņš piedalījās reti, taču rīkoja daudzas neliela formāta personālizstādes gan Rīgā, gan citur Latvijā.

Nikolajs Kūlainis miris 1975. gada 15. martā Rīgā.

## Personīgā dzīve
Kūlaiņa sieva bija Zelma Kūlaine. Viņiem bija divi bērni — Ausma Robežniece un Kārlis Kūlainis.

## Literatūra

* “Māksla un arhitektūra biogrāfijās” Atb. red. A. Vilsons — Rīga, 1996 — 2.sēj.

## Atsauces
Train Dreams

***Train Dreams*** ir 2025. gada ASV drāmas filma, kuras režisors ir Klints Bentlijs. Filmā galvenās lomas atveido Džoels Edžertons, Felisita Džonsa, Kliftons Kolinss jaunākais, Kerija Kondone un Viljams Meisijs. Filma balstīta uz Denisa Džonsona 2011. gada tāda paša nosaukuma noveli.

Filma stāsta par mežstrādnieku un dzelzceļa strādnieku Robertu Greinieru (Edžertons) un viņa dzīvi 20. gadsimta sākuma Amerikā.

Filmas *Train Dreams* pirmizrāde notika  Sandensas kinofestivālā. Kopš  filma pieejama straumēšanas platformā *[[Netflix]]*. Filma saņēma augstu kritiķu novērtējumu, īpaši izceļot Bentlija režiju un Edžertona aktierspēli. Filmu nominēja 98. Kinoakadēmijas balvai četrās kategorijās, tai skaitā "Labākā filma" un "Labākais adaptētais scenārijs".

## Atsauces

## Ārējās saites
Toei Animation

***Toei Animation*** (; *Tōei Animēshon Kabushiki-gaisha*) ir Japānas animācijas studija, kuru galvenokārt kontrolē *Toei Company*. 1948. gada 23. janvārī to dibināja Kenzo Masaoka un Sanae Jamamoto kā *Japan Animated Films*. 

Studija pazīstama ar daudzu anime seriālu ražošanu, tostarp * Sally the Witch*, *GeGeGe no Kitarō*, *Mazinger Z*, *Galaxy Express 999*, *Cutie Honey*, *Dr. Slump*, *[[Dragon Ball]]*,  *Saint Seiya*, *Sailor Moon*, *Slam Dunk*, *Digimon*, *[[One Piece]]*, *Magical Doremi*, *Toriko*, *World Trigger*, *Pretty Cure* un daudzi citi. Papildus anime ražošanai uzņēmums nodarbojas ar tēlu licencēšanu, kā arī savu darbu izplatīšanu un pārdošanu ārzemēs.

*Toei Animation* galvenā mītne atrodas Nakano rajonā Tokijā, savukārt ražošanas telpas atrodas Nerimas rajonā. Turpat ir *Toei Animation* muzejs. *Toei* ir arī ārzemju studija Filipīnās, kura ir pazīstama kā *Toei Animation Phils*.

## Vēsture
Dibināta 1948. gadā. 1956. gadā studiju iegādājās kinokompānija *Toei* un to pārdēvēja par *Toei Animation*. Stuidija izveidoja vairākas televīzijas seriālus, daudzi no kuriem kļuva populāri visā pasaulē. Savā laikā studijā strādāja Hajao Mijadzaki, Isao Takahata, Jasuji Mori, Leidži Macumoto un Joiči Kotabe. *Toei* kopā ar citām anime studijām un ražošanas kompānijām piederēja akcijas televīzijas tīkla *Animax*. Kopš 1962. gada *Toei Animation* izmanto savas ražošanas telpas, nevis *Toei* televīzijas nodaļu.

Studijas anime seriāli *Galaxy Express 999*, *Saint Seiya* un *Sailor Moon* ieguva *Animage Anime Grand Prix* balvas. Papildus anime ražošanai Japānā, *Toei Animation* 1960. gados un 1980. gados veidoja animāciju ASV filmām un televīzijas seriāliem.

2021. gada oktobrī *Toei Animation* paziņoja, ka noslēdza stratēģisku partnerību ar Dienvidkorejas izklaides konglomerātu CJ ENM. 2022. gada 6. martā notika incidents, kurā nezināmā trešā persona mēģināja uzlauzt *Toei Animation* tīklu, kā rezultātā uzņēmuma tiešsaistes veikals un iekšējo sistēmu darbība uz laiku tika apuurēta. Incidents ieviesa izmaiņas vairāku populāru anime seriālu pārraides grafikā. 2022. gada 6. aprīlī *Toei Animation* atsāka anime seriālu pārraidi. Nākamajā dienā Japānas sabiedriskā raidorganizācija NHK paziņoja, ka šis bija mērķtiecīgs hakeru uzbrukums ar izspiedējprogrammatūras izmantošanu.

2025. gada 26. augustā uzņēmums paziņoja par jaunas studijas izveidi Osakā, kas varētu paplašināt *Toei Animation* ražošanas iespējas un piesaistīt māksliniekus no Kansai reģiona. Saskaņā ar *Toei Animation* valdes locekļa un ražošanas vadītāja Kiičiro Jamadas teikto, darbaspēka trūkums Japānas animācijas nozarē ir nopietna problēm un studija uzskata, ka ir steidzami nepieciešams piesaistīt māksliniekus un atvērt studijas citos Japānas reģionos, nevis tikai Tokijā.

## Atsauces

## Ārējās saites
Pīla komisija

thumb|right|Pīla komisijas ieteiktā ebreju valsts iezīmēta ar sarkanu, britu pārvaldē paliekošā teritorija iesvītrota.
**Pīla komisija**, oficiāli **Palestīnas Karaliskā komisija** (angļu: *Palestine Royal Commission*) bija 1936. gada beigās Britu impērijas valdības izveidota izmeklēšanas komisija lorda Pīla vadībā, kuras uzdevums bija izpētīt Britu Palestīnas mandātteritorijā uzliesmojušās arābu sacelšanās iemeslus un piedāvāt iespējamos nākotnes risinājumus.
 
1937. gada 7. jūlijā Pīla komisija publiskoja savu gala ziņojumu, kurā norādīja, ka Tautu savienības mandāta pastāvēšana esošajā formā kļūst neiespējama un pirmo reizi oficiāli ieteica Palestīnā izveidot atsevišķas arābu un ebreju valstis. Pirmo reizi kopš 1917. gada Balfūra deklarācijas briti oficiāli izvirzīja ideju par ebreju valsti un nevis ebreju *"nacionālajām mājām"*. Kristiešiem reliģiski nozīmīgās pilsētas - Jeruzāleme, Bētleme, kā arī sauszemes koridors uz Jafas ostu paliktu britu kontrolē. 
 
Lai ebreju imigrantiem atvēlētajā valstī nodrošinātu etnisko vairākumu, Pīla komisija ierosināja no tās deportēt gandrīz 250 000 šeit jau dzīvojošos arābus.

Palestīnas arābu vadītāji iebilda pret šo sadalīšanas ideju, piedāvājot britiem izveidot neatkarīgu Palestīnas valsti, kas garantētu un nodrošinātu ebreju imigrantu un citu etnisko un reliģisko minoritāšu iedzīvotājiem visas tiesības šajā valstī. 

Arī cionistu vadība, lai arī teorētiski neiebilda pret teritorijas sadalīšanu, nebija gatava pieņemt Pīla ieteiktās ebreju valsts robežas. 

Britu valdība Pīla komisijas ieteikumus pamatā uzskatīja par pieņemamiem, un izveidoja jaunu Vudheda komisiju, kuras uzdevums bija novilkt konkrētas Palestīnas sadalīšanas robežas. 

## Atsauces

## Ārējās saites
* Great Palestinian Rebellion, 1936-1939
* Peel Commission Full Report (1937)
Mvali

**Mvali** () jeb **Moheli** () ir mazākā un vismazāk apdzīvotā no četrām galvenajām Komoru arhipelāga salām. Administratīvi tā ir autonoma sala Komoru Savienībā. Lielākā apdzīvotā vieta un administratīvais centrs ir Fomboni salas ziemeļu krastā. Salas iedzīvotāji ir komorieši, kas ikdienā runā komoriešu valodas varietātē šimvali.

## Ģeogrāfija

Sala atrodas Mozambikas šaurumā Komoru arhipelāga vidusdaļā starp Nzvani austrumos un Ngazidžu ziemeļrietumos. Sala 30 km gara un līdz 12 km plata, vulkāniskas izcelsmes; augstākais kalns ir Mledžele  vjl salas vidusdaļā. Kalnaino salas vidieni klāj lietusmeži, piekrastēs kafijas, kakao un kokospalmu plantācijas. Mvali dienvidu piekrastē vairākas mazākas neapdzīvotas salas — Uenefu, Kanzoni, Maņuņi, Dzaha, Sanzi un Mea. Valda silts un mitrs tropu klimats, gada vidējā temperatūra 27—32 °C. Lielu salas daļu un akvatoriju dienvidos no Mvali aizņem 2001. gadā dibinātais un 2010. gadā paplašinātais Mvali nacionālais parks 643,62 km² platībā. 

## Vēsture

Līdz 1830. gadam Mvali bija daļa no kaimiņsalas Nzvani sultanāta, kas kontrolēja arī arhipelāga lielāko Ngazidžas salu. 1830. gadā salu ieņēma ieceļotāji no Madagaskaras Ramanakas vadībā, kurš vēlāk mainīja savu vārdu uz Abderemani, un nodibināja Mvali sultanātu. Tās valdniece 19. gadsimta vidū bija karaliene Džumbe-Suli. 1886. gadā Francija padarīja salu par savu protektorātu.

Līdz 1889. gadam Mvali bija savs franču administrators, bet pēc tam sala tika pakļauta Nzvani administrācijai. Sultanāts tika likvidēts 1909. gadā pēc Francijas salas aneksijas.

Mvali sala kopā ar Ngazidžu un Nzvani pievienojās Komoru valstij, kad tā 1975. gadā ieguva neatkarību. Gadu gaitā Mvali un Komoru salas kopumā skāra politiskie, ekonomiskie un sociālie nemieri.

1997. gada 11. augustā, sekojot Nzvani piemēram, Mvali sala atdalījās no Komoru salu valsts un pasludināja Mvali Demokrātisko Republiku (*République démocratique de Mwali*). 1998. gadā Mvali pievienojās atpakaļ Komoru valstij, bet 2002. gadā tika pieņemta jauna konstitūcija, kas piešķīra salām plašu autonomiju.

## Atsauces

## Ārējās saites
Brīvības atņemšana

thumb|Vinsents van Gogs „Ieslodzīto pastaiga”
**Brīvības atņemšana** ir sods, kura rezultātā personai tiek liegtas tiesības brīvi pārvietoties un rīkoties pēc savas gribas uz laiku, kas noteikts tiesas spriedumā. To parasti piemēro personas rīcības ierobežošanai, ja tā izdarījusi noziedzīgu nodarījumu vai pastāv risks sabiedrības drošībai. Brīvības atņemšana izpaužas kā ieslodzījums speciāli šim nolūkam paredzētās iestādēs, kur tiek noteikti dienas režīmi, uzvedības noteikumi un kontrole.

Šis piespiedu līdzeklis ir cieši saistīts ar valsts tiesību sistēmu un cilvēktiesību normām. Demokrātiskās valstīs tā piemērošana tiek rūpīgi uzraudzīta, lai novērstu pārmērīgu sodīšanu un nodrošinātu ieslodzīto pamattiesības. Brīvības atņemšanas termiņu parasti nosaka tiesa, ņemot vērā nodarījuma smagumu, personas iepriekšējo uzvedību un citus apstākļus. Par alternatīvām var kalpot brīvības ierobežošana, probācija vai sabiedriskais darbs, taču brīvības atņemšana joprojām ir viens no būtiskākajiem un smagākajiem kriminālsodiem mūsdienu tiesību sistēmās.

## Skatīt arī

* Mūža ieslodzījums

## Ārējās saites
Kriminālsods

**Kriminālsods** ir valsts noteikts piespiedu līdzeklis, ko piemēro personai par izdarītu noziedzīgu nodarījumu. Tas kalpo kā reakcija uz tiesību pārkāpumu un ir paredzēts gan sabiedrības aizsardzībai, gan noziedznieka uzvedības koriģēšanai. Kriminālsoda mērķi parasti ietver vainīgā sodīšanu, preventīvu ietekmi uz citiem sabiedrības locekļiem un resocializāciju, lai persona pēc soda izciešanas varētu atgriezties sabiedrībā kā likumpaklausīgs pilsonis.

Sodu veidi var atšķirties atkarībā no nozieguma smaguma un valsts tiesību sistēmas, taču bieži sastopami ir brīvības atņemšana, naudas sods, piespiedu darbi vai probācija. Kriminālsoda uzlikšana notiek tiesas ceļā, ievērojot likuma noteiktās procedūras un personas tiesības uz taisnīgu tiesu. Tas ir viens no centrālajiem instrumentiem, ar kura palīdzību valstis nodrošina sabiedrisko kārtību un cīnās ar noziedzību.

## Ārējās saites
Tengriisms

thumb|Tengriistu izmantots simbols, kas attēlo visuma struktūru, dievu Tengri, jurtas jumta atvērumu un šamaņa bungu
**Tengriisms** ir sena ticība un reliģiskā sistēma, kas balstās uz pārliecību par augstāko dievību Tengri, kas ir visas pasaules radītājs un valdnieks. Tengriisms ir izplatīts galvenokārt starp centrālās un ziemeļu Eirāzijas tautām, īpaši starp tām, kas dzīvo stepēs un kalnu reģionos, piemēram, mongoļiem, kazahiem, kirgīziem. Tā ir viena no vecākajām dabiskajām reliģijām, kas saglabājusies līdz mūsdienām.

Tengriismā galvenā ideja ir vienotība starp cilvēku, dabu un kosmosu. Tengri tiek uzskatīts par debesu dievu, kas valda pār pasauli un ir cieši saistīts ar dzīvību, nāvi, cilvēka likteni un dabas cikliem. Viens no galvenajiem principiem ir dzīvošana harmonijā ar dabu un dabiskās kārtības ievērošana, ko Tengri ir noteicis. Šajā reliģijā liela nozīme tiek pievērsta šamanismam un garīgajiem prakses veidiem, kas palīdz sazināties ar Tengri un garu pasauli. Tengriismā ir svarīga arī senču kultūra, kur tiek uzskatīts, ka senču gari ir tieši saistīti ar dzīvību un var palīdzēt vai kaitēt cilvēkiem.

Tengriismā tiek izmantoti dažādi rituāli un simboli, piemēram, svētie koku un akmeņu piemiņas objekti, kur cilvēki var lūgt un piedāvāt ziedojumus. Tāpat arī tiek veikti īpaši rituāli, lai sazinātos ar Tengri vai lūgt palīdzību. Tengriismā tiek uzskatīts, ka cilvēki, kas dzīvo saskaņā ar Tengri likumiem, būs svētīti un dzīvos ilgāk un laimīgāk.

Tengriismu var uzskatīt par dzīvesveidu, kurā dominē dziļa cieņa pret dabu, senču gariem un dievu Tengri. Tas kalpo arī kā sociālās struktūras elements, kur šamaņi un garīgie vadītāji spēlē svarīgu lomu kā starpnieki starp cilvēkiem un dieviem.

## Skatīt arī
* Enteogēni

## Ārējās saites
Shenzhou 22

***Shenzhou 22*** (, ) ir Ķīnas pilotējams *[[Shenzhou]]* sērijas kosmosa kuģis. To orbītā palaida 2025. gada 25. novembrī bez apkalpes. Kosmosa kuģi orbitālajā stacijā *[[Tiangong]]* nogādāja sabojātā *[[Shenzhou 20]]* vietā, lai nodrošinātu 10. ekspedīciju.

## Apkalpe
Kuģa *Shenzhou 22* apkalpe lejupceļā:

## Priekšvēsture
*Shenzhou 22* ar *Tiangong* 10. ekspedīciju sākotnēji bija plānots palaist apmēram 2026. gada aprīlī, lai nomainītu 10. ekspedīciju. *CMSA* vēstīja, ka viens kosmonauts, visticamāk, paliks stacijā vairāk nekā gadu, kas ļautu Pakistānas kosmonautam veikt īsu viesekspedīciju ar *[[Shenzhou 23]]*.

Plāni mainījās 2025. gada novembrī, īsi pirms 9. ekspedīcijas atgriešanās. *CMSA* ziņoja par "nelielu plaisu" kosmosa kuģa *[[Shenzhou 20]]* iluminatorā, ko, visticamāk, izraisīja kosmiskie atkritumi. Piesardzības nolūkā *Shenzhou 20* apkalpe atgriezās uz Zemi ar kosmosa kuģi *[[Shenzhou 21]]*, kas nupat stacijā bija nogādājusi 10. ekspedīcijas apkalpi. Tādējādi jaunā apkalpe stacijā bija atstāta bez lidojumam droša atgriešanās kosmosa kuģa uz 11 dienām.

Saskaņā ar *CMSA* drošības noteikumiem pilnībā samontētais kosmosa kuģis *Shenzhou* un tā nesējraķete *Chang Zheng 2F* jātur kosmodromā, lai būtu gatavi ārkārtas lidojumam. Tā kā *Shenzhou 22* un tā raķete jau atradās šajā gatavības stāvoklī, *CMSA* uzsāka ārkārtas palaišanas procedūru, kas ilga 16 dienas, kas ir daudz īsāks laiks nekā parastais 45 dienu palaišanas sagatavošanās termiņš. *Shenzhou 22* sagatavoja paātrinātai bezpilota palaišanai, lai atjaunotu stacijas apkalpes drošu atgriešanās iespēju.

## Lidojuma gaita
*Shenzhou 22* tika palaists  04:11:45 *[[Universālais koordinētais laiks|UTC]]* ar nesējraķeti *[[Chang Zheng 2F]]* no Dzjucjuaņas Pavadoņu palaišanas centra starta laukuma *LA-4/SLS*.

Tajā pašā dienā 07:50 *UTC* kosmosa kuģis automātiskā režīmā saslēdzās ar orbitālo staciju *[[Tiangong]]* pie moduļa *[[Tianhe]]* priekšējās pieslēgvietas.
*Shenzhou 22* piegādāja medicīniskās preces, rezerves daļas stacijai un aprīkojumu, ar ko varētu salabot *Shenzhou 20* ieplaisājušo iluminatoru. Vēl kravā bija svaigi augļi un dārzeņi, kā arī vistas spārniņi, steiks un kūka, ko apkalpe varēja pagatavot, izmantojot "kosmisko krāsni", kas pirmo reizi tika izmantota uz *Tiangong* iepriekšējā ekspedīcijā.

Kosmosa kuģim stacijā jāpaliek aptuveni sešus mēnešus, nodrošinot 10. ekspedīciju ar glābšanas kuģi.

## Iziešanas atklātā kosmosā

## Atsauces

## Ārējās saites
* Shenzhou 8, ..., 19 (SZ 8, ..., 19) Gunter Dirk Krebs
Modika

**Modika** (, , ) ir pilsēta un pašvaldība Sicīlijas dienvidaustrumos, Itālijā, kas atrodas Hiblas kalnainajā apvidū starp divām ielejām un administratīvi ietilpst Raguzas brīvajā pašvaldību konsorcijā. 2025. gadā pilsētā dzīvo apmēram 53,4 tūkstoši iedzīvotāju, un tā ir viena no reģiona nozīmīgākajām vēlā baroka pilsētām. Modikas vēsturiskais centrs ir Valdinoto reģiona vēlā baroka pilsētās, kuras 2002. gadā tika iekļauts UNESCO Pasaules mantojuma sarakstā kā izcils Sicīlijas vēlīnā baroka arhitektūras ansamblis un nozīmīgs Eiropas baroka arhitektūras attīstības etaps.

## Atsauces

## Ārējās saites
Fizikālā terapija

**Fizikālā terapija** jeb **fizikālās procedūras** ir viens fizioterapeitiskās ārstēšanas veidiem un apzīmē ārstēšanu ar iekārtu pārveidotiem vai nepārveidotiem fiziskiem faktoriem, piemēram, no iekārtu radītajiem - elektroterapiju, ultraskaņu, magnētterapiju, lāzerterapiju, triecienviļņu terapiju u.c. No nepārveidotiem fiziskiem faktoriem biežākas ir dūņu aplikācijas, termoterapija (siltums/aukstums) un ūdens, arī gaiss (aeroterapija). Fizikālo terapiju Latvijā parasti rekomendē fizikālās un rehabilitācijas medicīnas ārsts.

Fizikālo terapiju izmanto dažādu slimību ārstēšanai, piemēram – osteohondrozes, reimatisku saslimšanu, artrīta, locītavu, asinsvadu, elpošanas un gremošanas orgānu slimību ārstēšanai. To visbiežāk nozīmē kā papildu terapiju dažādu akūtu un hronisku slimību gadījumos, kā arī pēc traumām un operācijām, lai veicinātu pacienta atveseļošanos. Galvenokārt fizikālā terapija tiek izmantota sāpju un iekaisuma mazināšanai, asins un limfas cirkulācijas uzlabošanai, audu atjaunošanās stimulācijai. Fizikālās terapijas metodes tiek izmantotas arī skaistumkopšanā ādas stāvokļa un audu tonusa uzlabošanai. To bieži veic medicīnas personāls ar specifisku apmācību, bet ne vienmēr fizioterapeits (piemēram, fizikālās terapijas māsas).

Fizikālā terapija principā nav piemērojama pacientiem ar ļaundabīgiem audzējiem, akūtu infekciju slimniekiem, pacientiem ar drudzi un temperatūru un pacientiem ar neskaidru diagnozi, un ar to jābūt īpaši piesardzīgiem sirds slimniekiem ar izteiktu aizdusu, grūtniecēm, pacientiem pēc miokarda infarkta, epileptiķiem, pacientiem ar izteiktu asiņošanu un asinsizplūdumiem, kā arī pacientiem ar neizārstētiem lūzumiem.

## Atsauces
Mē ieleja

**Mē ieleja** (*Vallée de Mai*) ir 19,5 ha liels labi saglābājies palmu mežs Indijas okeāna Pralēnas salas centrālajā, Seišelās. Mežs lielā mērā sastāv no palmas *[[Lodoicea maldivica]]*. kas ir endēma Pralēnai un netālu esošai Kirjēzas (*Curieuse*) salai. Palma ir īpaša ar to, ka tai ir botanikā lielākā zināmā sēkla. Mežā aug vēl piecas endēmas palmu sugus, kā arī arhipelāgam endēmas zīdītāju, putnu (piemēram, Seišelu piekūns), rapuļu un abinieku sugas. 

1881. gadā mežu apmeklēja Čārlzs Džordžs Gordons, kurš izvirzīja hipotēzi, ka Mē ieleja ir bībelē aprakstītā Ēdene. Līdz pat 20. gadsimta trīsdesmitajiem gadiem mežs netika saimnieciski izmantots, bet 1966. gadā kļuva par aizsargājamu teritoriju. 1983. gadā Mē ieleja tika iekļauta UNESCO Pasaules mantojuma sarakstā.

## Galerija

Valleé_de_mai4.jpg
Cocodemerforest.jpg
Coco_de_mer-js.jpg|*Lodoicea maldivica* auglis
Falco_araea_Seychelles_Kestrel_side_views.jpg|Seišelu piekūns
Calumma_tigris-2.jpg|Endēma haneleonu suga *Archaius tigris*
Lycognathophis_seychellensis_310595.jpg|Endēma čūsku suga *Lycognathophis seychellensis*


## Ārējās saites
Gada izrāde bērniem vai jauniešiem (Spēlmaņu nakts)

**Gada izrāde bērniem un/vai jauniešiem** ir viena no nominācijām Spēlmaņu nakts ceremonijā. Balva līdz šim ir pasniegta visās Spēlmaņu nakts ceremonijās.

## Balvas ieguvēji

## Ārējās saites
* Spēlmaņu nakts
Zorāns Mamdani

**Zorāns Kvame Mamdani** (, , ; dzimis ) ir ASV politiķis. Kopš  ir Ņujorkas pilsētas mērs. Demokrātiskās partijas un Amerikas Demokrātisko sociālistu biedrs,

Mamdani kopš 2021. gada pārstāvēja Ņujorkas štata asamblejas 36. apgabalu, kas aptver Astūrijas apkaimi Kvīnsā. Viņš ir pirmais musulmaņu un pirmais Dienvidāzijas izcelsmes mērs Ņujorkas vēsturē. Kļūstot par mēru 34 gadu vecumā, Mamdani ir jaunākais pilsētas mērs kopš 1892. gada.

Mamdani dzimis indiešu akadēmiķa Mahmūda Mamdani un kinorežisores Miras Nairas ģimenē Kampalā, Ugandā. Bērnībā Mamdani trīs gadus pavadīja Keiptaunā, Dienvidāfrikā, pirms ģimene pārcēlās uz ASV un apmetās Ņujorkā. Mamdani absolvēja Bronksas Zinātņu vidusskolu (*Bronx High School of Science*) un 2014. gadā ieguva bakalaura grādu Boudina koledžā (*Bowdoin College*) ar specializāciju afrikāņu studijās.

Mamdani ir hiphopa cienītājs un ir komponējis, izpildījis un producējis repa mūziku. 

Pēc darba mājokļu konsultanta amatā, Mamdani iesaistījās vietējā politikā kā Hadera el Jatīma un Rosa Bārkana vēlēšanu kampaņu vadītājs. Pirmo reizi viņš tika ievēlēts Ņujorkas štata asamblejā 2020. gadā, uzvarot piecus termiņus amatā esošo deputāti Aravellu Simotasu Demokrātiskās partijas priekšvēlēšanās. Pārstāvot Astūriju, viņš tika atkārtoti ievēlēts bez opozīcijas 2022. un 2024. gadā.

2024. gada oktobrī Mamdani paziņoja par kandidēšanu uz Ņujorkas mēra amatu. 2025. gada jūnijā viņš uzvarēja Demokrātiskās partijas mēra priekšvēlēšanās, uzvarot bijušo štata gubernatoru Endrū Kuomo, un tika ievēlēts par mēru 2025. gada novembra Ņujorkas mēra vispārējās vēlēšanās. Amatā stājās 2026. gada 1. janvārī.

## Atsauces
Augškatanga

**Augškatangas province** (, ) ir province Kongo Demokrātiskajā Republikā. Atrodas valsts dienvidaustrumos vēsturiskajā Katangas reģionā, robežojas austrumos un dienvidos ar Zambiju, rietumos — ar Lualabu un Augšlomami, bet ziemeļos — ar Tangaņiku. Lielākā apdzīvotā vieta un administratīvais centrs ir Lubumbaši. Administratīvi province dalās 2 lielpilsētās (Lubumbaši un Likasi) un 6 teritorijās. Province izveidota 2015. gadā, sadalot bijušo Katangas provinci.

## Atsauces

## Ārējās saites
Augšlomami

**Augšlomami province** (, ) ir province Kongo Demokrātiskajā Republikā. Atrodas valsts dienviddaļā vēsturiskajā Katangas reģionā Lomami upes augštecē, robežojas ziemeļaustrumos ar Tangaņiku, dienvidaustrumos — ar Augškatangu, dienvidos un dienvidrietumos — ar Lualabu, bet ziemeļrietumos — ar Lomami. Lielākā apdzīvotā vieta un administratīvais centrs ir Kamina. Administratīvi province dalās 1 lielpilsētā (Kamina) un 5 teritorijās. Province izveidota 2015. gadā, sadalot bijušo Katangas provinci.

## Atsauces

## Ārējās saites
Kamina

**Kamina** (*Kamina*) ir pilsēta Kongo Demokrātiskajā Republikā, Augšlomami provinces administratīvais centrs un lielākā pilsēta. Atrodas valsts dienviddaļā Katangas plato  no valsts galvaspilsētas Kinšasas. Nozīmīgs transporta mezgls — pilsētā divas lidostas (civilā un militārā) un dzelzceļa stacija.

Pēc 2. pasaules kara Beļģija izveidoja Kaminā lielu militāro bāzi ar lidlauku. Pēc Kongo neatkarības iegūšanas 1960. gadā bāze nonāca ANO kontrolē Katangas krīzes laikā. 1964. gadā bāzi nodeva Kongo bruņoto spēku kontrolē. Mūsdienās tā ir lēnām veidojamās Kongo Demokrātiskās Republikas armijas "brasāžas" centrs (brasāža ir process, kurā bijušo Kongo karojošo frakciju cīnītāji tiek apvienoti jaunās apvienotās vienībās).

## Atsauces

## Ārējās saites
Lomami

**Lomami** (, ) ir upe Kongo Demokrātiskajā Republikā, Kongo kreisā pieteka. Sākas Katangas plato Augšlomami provincē rietumos no Kaminas pilsētas. dienvidos pie robežas ar Zambiju. Plūst ziemeļu virzienā pa Kongo ieplakas austrumu malu ar daudzām krācēm un ūdenskritumiem, ietek Kongo pie Isangi pilsētas. Lielākās pilsētas krastos ir Opala, Bolaiti un Čofa. Kuģojama lejtecē  garumā no grīvas.

## Atsauces

## Ārējās saites
Augšvele

**Augšveles province** (, , ) ir province Kongo Demokrātiskajā Republikā. Atrodas valsts ziemeļaustrumu daļā Veles upes augšteces baseinā, robežojas ziemeļaustrumos ar Centrālāfriku un Dienvidsudānu, austrumos un dienvidos — ar Ituri, dienvidrietumos — ar Čopo, bet rietumos — ar Lejasveli. Lielākā apdzīvotā vieta un administratīvais centrs ir Isiro. Administratīvi province dalās 6 teritorijās. Province izveidota 2015. gadā, sadalot bijušo Austrumu provinci.

## Atsauces

## Ārējās saites
Arābu ģenerālstreiks Palestīnā (1936)

thumb|right|Arābu Augstākā komiteja
thumb|right|Britu kareivji pie uzspridzinātajām ēkām Jafā
**Arābu ģenerālstreiks Palestīnā** noritēja 1936. gadā Britu Palestīnas mandātteritorijā un iesāka trīs gadus ilgušo arābu sacelšanos. 

1936. gada 15. aprīlī arābu kaujinieki netālu no Tulkarmas pilsētiņas nošāva divus ebreju autovadītājus. Atriebjoties ebreju bruņotās organizācijas *[[Irgun]]* kaujinieki nogalināja divus arābu strādniekus pie Petah Tikvas pilsētiņas. Šie notikumi izraisīja sadursmes Telavivā un Jafā starp arābiem un ebrejiem. 

19. aprīlī Nablusā izveidojās Arābu Nacionālā komiteja, kas izsludināja streiku, aicinot pārtraukt maksāt nodokļus britiem un boikotēt ebrejus. Arābu streiku kustība vērsās plašumā, nākamajās dienās arābu streika komitejas izveidojās arī citās pilsētās. 25. aprīlī tika izveidota Arābu Augstākā komiteja Jeruzālemes lielā muftija hadža Amina al-Hussaini vadībā, kas pasludināja arābu ģenerālstreika sākšanos 1936. gada 8. maijā. Streikā nepiedalīties atļauts bija tikai tiem, kas nodrošina elektriskā tīkla, ūdens sistēmas un komunālo uzkopšanas dienestu darbu. 

Streikotāji izvirzīja vairākas pamatprasības britu pārvaldei – aizliegt ebreju imigrāciju uz Palestīnu, aizliegt arābu zemju pārdošanas ebrejiem, ļaut izveidot demokrātisku arābu pašpārvaldi.

Ģenerālstreiks apturēja arābu saimniecisko darbību pilsētās un ciemos. Laukos dzīvojošie arābi sāka organizēties bruņotās grupās, lai sāktu nekoordinētus uzbrukumus ebreju un britu pārvaldes mērķiem, uzņēmumiem un dzelzceļiem. Britu administrācija Palestīnā ieveda karaspēka vienības no Ēģiptes un izvērsa centienus apspiest arābu nemierus. Svarīgajā arābu Jafas ostas pilsētā briti īstenoja arābu māju spridzināšanas un nojaukšanas, kā arī ļāva ebrejiem netālajā Telavivā attīstīt jaunu ostu. Jafā un arābu ciematos tika uzspridzināts vai nojaukts vairāk nekā tūkstoš arābu māju un ēku. 

Lai izbeigtu ģenerālstreiku, britu valdība izveidoja un uz Palestīnu nosūtīja Pīla komisiju, kā arī piesaistīja britiem draudzīgu arābu valdnieku palīdzību, lai tie pārliecinātu Palestīnas arābus izbeigt savu pretestību. Irākas karalis, Saūda Arābijas karalis un Transjordānijas emīrs aicināja arābus izbeigt streiku un paļauties uz britu solījumiem piedāvāt risinājumu arābu prasībām. Ģenerālstreiks tika izbeigts 1936. gada novembrī.

## Atsauces
Isiro

**Isiro** (svahili un ) ir pilsēta Kongo Demokrātiskajā Republikā, Augšveles provinces administratīvais centrs un lielākā pilsēta. Atrodas valsts ziemeļaustrumos  no valsts galvaspilsētas Kinšasas. 

Beļģijas Kongo laikā pilsētu dēvēja par **Polisu** (*Paulis*) par godu beļģu pulkvedim un diplomātam Albēram Polisam (*Albert Paulis*). Pilsētu sāka attīstīt 1934. gadā un uzplaukumu tā sasniedza 1957. gadā. 2015. gadā pilsēta kļuva par jaundibinātās Augšveles provinces centru.

## Atsauces

## Ārējās saites
Eižens Kartenbeks

**Eižens Kartenbeks** (), dzimis , miris ) bija Vorbuzes muižas (*Forbushof*), Igaunijā, Tartu pievārtē, pēdējais privātīpašnieks. 

Dzimis Velēnā. 1890. gadā Vecpiebalgā apprecējās ar Silto dzirnavu īpašnieka Vitanda meitu Mariju Elizabeti. Dzīvoja Tirzā, kur dzimuši bērni. Sākoties Pirmajam pasaules karam, evakuējies uz Tartu. 1916. gadā no Pistolkorsiem nopirka smagos parādos esošo un armijas izpostīto Vorbuzes muižu. 1919. gada 27. martā nomira Kartenbeka sieva, bet tajā pašā gadā muiža tika atsavināta Igaunijas agrārās reformas rezultātā. Nesekmīgi tiesājās ar Igaunijas valsti par atlīdzību. Kādu laiku dzīvoja Rīgā. Līdz ar vācbaltiešu izceļošanu devās uz Vāciju, kur mira 1940. gadā mūsdienu Polijas teritorijā.

## Ārējās saites
*Eižens Kartenbeks geni.com
Mount (Unix)

***mount*** ir *[[Unix]]* komandrindas programma, kas tiek izmantota, lai piesaistītu (montētu) failu sistēmu uz datora direktoriju koku. Komanda ļauj piekļūt datiem, kas atrodas citās ierīcēs vai nodalījumos, piemēram, cietajos diskos, tīkla resursos vai citu sistēmu dalītās mapēs.

Komanda *mount* ļauj lietotājiem "pievienot" (montēt) failu sistēmas, piemēram, jauns cietais disks vai ārējs zibatmiņas disks, kā daļu no esošās failu sistēmas struktūras. Piemēram, lai piekļūtu failiem ārējā USB diskā, lietotājs var izmantot komandu mount, lai to piesaistītu pie kāda direktorija, piemēram, */mnt/usb*. Ar šo komandu var arī pievienot tīkla resursus (piemēram, SMB/CIFS vai NFS koplietotas mapes).

Komanda *mount* ir būtiska datu pieejamībai un piekļuvei vairākām ierīcēm vienlaikus, un to bieži izmanto sistēmas administratoru darbos, kas saistīti ar ierīču pievienošanu un atvienošanu no sistēmas.
Cmp (Unix)

***cmp*** ir *[[Unix]]* komandrindas programma, kas tiek izmantota, lai salīdzinātu divus failus bitu līmenī. Komanda pārbauda, vai faili ir identiski, un, ja tie atšķiras, tā norāda pirmo atšķirību starp failiem.

Komanda *cmp* ir noderīga, lai veiktu precīzus salīdzinājumus starp failiem, jo tā analizē failus bitu līmenī un atklāj pat vismazākās izmaiņas. Ja faili ir identiski, komanda neatgriež nekādu informāciju. Ja faili atšķiras, tiek norādīta pirmā atšķirība un tās pozīcija failā.
Type (Unix)

***type*** ir *[[Unix]]* komandrindas programma, kas tiek izmantota, lai noskaidrotu, vai komanda ir iebūvēta komandrindas funkcija, alias, fails vai ārējā programma. Komanda palīdz lietotājiem izprast, kā konkrētā komanda tiek izpildīta un no kurienes tā tiek ielādēta.

Komanda *type* tiek bieži izmantota, lai identificētu komandas veidu, piemēram, vai tā ir iebūvēta shell funkcija, alias, vai tā atrodas kā izpildāms fails konkrētajā ceļā. Tā var būt ļoti noderīga, lai izprastu, kā komanda tiek izpildīta un vai tā ir pieejama tieši no shell vidē vai no kāda cita resursa.
Touch (Unix)

***touch*** ir *[[Unix]]* komandrindas programma, kas tiek izmantota, lai mainītu faila laika zīmogus (pēdējo piekļuves un modifikācijas laikus) vai izveidotu jaunu tukšu failu, ja fails ar norādīto nosaukumu vēl neeksistē.

Komanda *touch* ir ļoti noderīga, ja nepieciešams atjaunot faila laika zīmogus, piemēram, lai atjauninātu pēdējo piekļuves laiku vai lai izveidotu jaunu failu, kuru vēlāk var izmantot. Ja fails jau pastāv, *touch* nemaina faila saturu, bet tikai atjauno tā laika zīmogus. Ja fails neeksistē, komanda izveido jaunu tukšu failu ar norādīto nosaukumu.
Split (Unix)

***split*** ir *[[Unix]]* komandrindas programma, kas tiek izmantota, lai sadalītu lielus failus mazākos gabalos. Komanda ļauj sadalīt failu pēc izmēra vai rindiņām, padarot to vieglāk pārvaldāmu, piemēram, pārsūtot datus pa daļām vai saglabājot tos atsevišķos failos.

Komanda *split* ir noderīga, kad jāstrādā ar ļoti lieliem failiem, kurus ir grūti apstrādāt vienā reizē. Tā ļauj sadalīt failu mazākos blokos, kuru lielumu var norādīt, izmantojot komandas opcijas. Piemēram, failu var sadalīt 1000 rindu lielos gabalos vai noteiktā baitu skaitā. Sadalītie faili tiek izveidoti ar nosaukumiem, kas automātiski tiek ģenerēti ar pievienotu pielikumvārdu.
Tee (komanda)

***tee*** ir *[[Unix]]* komandrindas programma, kas tiek izmantota, lai lasītu no standarta ievades un vienlaikus rakstītu uz standarta izvadi un failu (vai vairākiem failiem). Komanda ļauj dublēt datus, lai tie būtu redzami gan ekrānā, gan saglabāti failā, kas ir īpaši noderīgi, kad vēlaties novērot datu plūsmu un tajā pašā laikā saglabāt to failā.

Komanda *tee* ir noderīga dažādās situācijās, piemēram, lai saglabātu logfailus vai izpildītu komandas, kuru iznākums ir jāuzglabā, bet vienlaikus jāredz rezultāti. To var izmantot arī, lai pievienotu datus esošam failam, izmantojot opciju *-a (append)*, vai arī pārvirzītu datus vairākos failos.
Rm (Unix)

***rm*** ir *[[Unix]]* komandrindas programma, kas tiek izmantota, lai dzēstu failus un direktorijas. Komanda rm ir ļoti jaudīga, jo ļauj neatgriezeniski izdzēst failus, kas tiek noņemti bez iespējas tos atgūt, ja vien nav izmantots atbilstošs atjaunošanas risinājums.

Komanda *rm* parasti tiek lietota, lai dzēstu failus vai tukšus direktorijus, izmantojot atbilstošas opcijas. Ar komandu *rm -r* var dzēst direktorijas un visas to saturošās failus un apakšdirektorijas. Tāpat komanda piedāvā iespēju dzēst failus bez apstiprinājuma ar opciju *-f* (*force*), kas ļauj ignorēt iespējamās kļūdas, piemēram, ja fails ir aizsargāts no rakstīšanas.
Pwd

***pwd*** ir *[[Unix]]* komandrindas programma, kas tiek izmantota, lai parādītu pašreizējo darba direktoriju pilnu ceļu. Komanda "print working directory" (PWD) atgriež pilnu ceļu no saknes direktorijas līdz vietai, kur lietotājs pašlaik atrodas failu sistēmā.

Komanda *pwd* ir ļoti noderīga, ja ir nepieciešams noskaidrot, kurā direktorijā lietotājs atrodas, īpaši, strādājot ar vairākām sesijām vai strādājot ar komandrindu vairākos failu sistēmas līmeņos. Tā ir pamata komanda, kas tiek izmantota katrā *Unix* un *[[Linux]]* sistēmā, lai saprastu ceļu, kuru lietotājs šobrīd izmanto.
Šefīldas katoļu katedrāle

{
  "type": "ExternalData",
  "service": "geoshape",
  "ids": "Q977409"
}

**Svētā Marijas katedrāles baznīca** () ir Romas katoļu katedrāle, kas atrodas Anglijas Dienvidjorkšīras grāfistes Šefīldas pilsētā. 19. gadsimta vidū celtā baznīca ir 1980. gadā dibinātās Romas katoļu Hallemas diecēzes galvenā baznīca.

19. gadsimta sākumā līdz ar katoļu emacipāciju atkal tika atļauts celt katoļu baznīcas un Šefīldas katoļu ticīgie iegādājās zemi pilsēta un 1850. gadā tika uzcelta mūsdienu baznīca, kas 	1889. gadā tika konsekrēta. 1980. gadā līdz ar diecēzes nodibināšanu, dievnams kļuva par katedrāli.


Cathedral_Church_of_Saint_Marie.jpg
Sheffield_-_Cathédrale_catholique_Sainte-Marie_-_1.jpg
Cathedral_House_Sheffield_26_05_2017.jpg
St Joseph's Chapel - panoramio.jpg
St Marie's RC Cathedral, Sheffield, stained glass window (xi) - geograph.org.uk - 5955346.jpg


## Ārējās saites
*
Rmdir

***rmdir*** ir *[[Unix]]* komandrindas programma, kas tiek izmantota, lai dzēstu tukšus direktorijus. Komanda izdzēš direktoriju tikai tad, ja tajā nav neviena faila vai cita apakšdirektorija.

Komanda *rmdir* ir noderīga, lai tīrītu failu sistēmu no tukšiem direktorijiem, kuri vairs netiek izmantoti. Ja direktorijā atrodas faili vai citas apakšdirektorijas, komanda rmdir neveiks dzēšanu un atgriezīs kļūdas ziņojumu. Lai dzēstu direktoriju, kas satur failus, nepieciešams izmantot komandu *rm -r*, kas izdzēsīs direktoriju un visus tajā esošos failus un apakšdirektorijas.
Sleep (Unix)

***sleep*** ir *[[Unix]]* komandrindas programma, kas tiek izmantota, lai apturētu komandrindas izpildi uz norādīto laiku. Komanda ļauj ievietot kavēšanos (pauzi) starp komandu izpildi, kas var būt noderīgi skriptu un procesu sinhronizācijā, lai ievērotu nepieciešamās laika intervālus.

Komanda *sleep* tiek izmantota, lai atliktu komandas izpildi uz norādīto laiku sekundēs, minūtēs, stundās vai dienās. Piemēram, to var izmantot, lai ieviestu kavēšanos starp divām komandu izpildēm vai kā daļu no automatizētiem uzdevumiem, kas jāizpilda pēc noteikta laika perioda.
Vēreskalns

**Vēreskalns** jeb **Vēres kalns** ir pilskalns, kas atrodas Dienvidkurzemes novada Embūtes pagasta ziemeļaustrumos. Valsts nozīmes kultūras piemineklis. Datējums — dzelzs laikmets. Pilskalna garums aptuveni 2 kilometri, platums aptuveni 20 metri.

Kalna ziemeļaustrumu nogāzē atrodas akmens, kurš pēc leģendas datiem ir Embūtes valdnieka Induļa kaps.

## Ārējās saites
* Vēreskalns